[pic] | AZ EURÓPAI KÖZÖSSÉGEK BIZOTTSÁGA |

Brüsszel, 29.11.2007

COM(2007) 761 végleges

2007/0266 (ACC)

Javaslat:

A TANÁCS HATÁROZATA

az 1/2001 számú határozatnak a törzskönyvezett lófélék közvetlen Izlandról való importjának és a törzskönyvezett lófélék Feröer szigetek és az Európai Közösség közötti mozgásának tekintetében történő módosításával kapcsolatos EK–Feröer szigetek Vegyes Bizottságon belüli közösségi álláspontról

(előterjesztő: a Bizottság)

INDOKOLÁS

1. 1997. január 1-jén hatályba lépett az egyrészről az Európai Közösség, másrészről Dánia kormánya és a Feröer szigetek helyi kormánya között létrejött megállapodás[1].

2. 2005. szeptember 26-i brüsszeli ülésén az állat-egészségügyi alcsoport megvitatta a Feröer szigeteki hatóságok azon kérését, hogy terjesszék ki az EK-Feröer szigetek közötti megállapodást annak érdekében, hogy meg legyen engedve a törzskönyvezett lófélék behozatala Izlandról közvetlenül a Feröer szigetekre, és lehetővé váljék a törzskönyvezett lófélék mozgása a Feröer szigetek és a tagállamok között, összhangban a 90/426/EGK tanácsi irányelv II. fejezetében a Közösségen belüli kereskedelemre meghatározott állat-egészségügyi feltételekkel, valamint a Feröer szigetek által használandó információs rendszer frissítése érdekében. A Bizottság szakértői és a tagállami Potsdam-csoport egyetértett abban, hogy a kérés elfogadható.

3. Az ülésen megállapodtak egy ajánlásban, mely szerint a változtatás megengedése érdekében tovább módosítják az EK–Feröer szigetek Vegyes Bizottság 1/2001 számú határozatát.

4. Az EK-Feröer szigetek vegyes bizottsági határozat csatolt tervezete állapítja meg az 1996. december 6-án Brüsszelben aláírt, az egyrészről az Európai Közösség, másrészről Dánia kormánya és a Feröer szigetek helyi kormánya között létrejött megállapodás állatorvosi kérdések tekintetében történő kiegészítéséről szóló jegyzőkönyvet végrehajtó 1/2001 számú EK–Feröer szigetek vegyes bizottsági határozat módosítására vonatkozó rendelkezéseket.

5. A Tanács ezért felkéretik, hogy fogadja el az EK/Dánia-Feröer szigetek Vegyes Bizottságon belüli közösségi álláspontra vonatkozó mellékelt határozatjavaslatot, amely az EK-Feröer szigetek közötti megállapodás annak érdekében történő kiterjesztéséről szól, hogy meg legyen engedve a törzskönyvezett lófélék importja Izlandról közvetlenül a Feröer szigetekre, és hogy meg legyen engedve a törzskönyvezett lófélék mozgása a Feröer szigetek és a tagállamok között, összhangban a 90/426/EGK tanácsi irányelv II. fejezetében a Közösségen belüli kereskedelemre meghatározott állat-egészségügyi feltételekkel, valamint a Feröer szigetek által használandó információs rendszer frissítése érdekében.

2007/0266 (ACC)

Javaslat:

A TANÁCS HATÁROZATA

az 1/2001 számú határozatnak a törzskönyvezett lófélék közvetlen Izlandról való importjának és a törzskönyvezett lófélék Feröer szigetek és az Európai Közösség közötti mozgásának tekintetében történő módosításával kapcsolatos EK–Feröer szigetek Vegyes Bizottságon belüli közösségi álláspontról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 133. cikkére, a 300. cikk (2) bekezdésének második albekezdésével összefüggésben,

tekintettel a Bizottság javaslatára,

mivel:

1. Az egyrészről az Európai Közösség, másrészről Dánia kormánya és a Feröer szigetek helyi kormánya között létrejött megállapodás[2] állatorvosi kérdések tekintetében történő kiegészítéséről szóló jegyzőkönyv 2. cikke előírja, hogy a Feröer szigetek számára a megállapodás 31. cikke alapján létrehozott vegyes bizottság állapítja meg a közösségi állat-egészségügyi rendelkezések alkalmazási feltételeit.

2. A vegyes bizottság elfogadta az egyrészről az Európai Közösség, másrészről Dánia kormánya és a Feröer-szigetek helyi kormánya között létrejött megállapodás állatorvosi kérdések tekintetében történő kiegészítéséről szóló jegyzőkönyv végrehajtási rendelkezéseinek megállapításáról szóló, 2001. január 31-i 1/2001 számú határozatot[3].

3. A Vegyes Bizottság állat-egészségügyi alcsoportja azt ajánlja, hogy módosítsák az 1/2001 számú EK–Feröer szigetek vegyes bizottsági határozatot annak érdekében, hogy meg legyen engedve a törzskönyvezett lófélék importja Izlandról közvetlenül a Feröer szigetekre, és lehetővé váljék a törzskönyvezett lófélék mozgása a Feröer szigetek és a tagállamok között, a Közösségen belüli mozgás szabályai alapján,

A KÖVETKEZŐKÉPPEN HATÁROZOTT:

Egyetlen cikk

A mellékelt vegyes bizottsági határozattervezetben van meghatározva az 1996. december 6-án aláírt megállapodás[4] értelmében létrehozott Vegyes Bizottságban a Közösség által elfogadandó álláspont, hogy meg legyen engedve a törzskönyvezett lófélék importja Izlandról közvetlenül a Feröer szigetekre, és meg legyen engedve a törzskönyvezett lófélék mozgása a Feröer szigetek és a tagállamok között, összhangban a Közösségen belüli mozgás szabályaival.

Kelt Brüsszelben, […]-án/-én.

a Tanács részéről

az elnök

MELLÉKLET

Javaslat:

AZ EK–FERÖER SZIGETEK VEGYES BIZOTTSÁG SZÁMÚ HATÁROZATA

az egyrészről az Európai Közösség, másrészről Dánia kormánya és a Feröer szigetek helyi kormánya között létrejött megállapodás állatorvosi kérdések tekintetében történő kiegészítéséről szóló jegyzőkönyv végrehajtási rendelkezéseinek megállapításáról szóló 1/2001 számú határozat módosításáról

AZ EK–FERÖER SZIGETEK VEGYES BIZOTTSÁG,

tekintettel az egyrészről az Európai Közösség, másrészről Dánia kormánya és a Feröer szigetek helyi kormánya között levélváltás formájában létrejött megállapodásra[5],

tekintettel a megállapodás állatorvosi kérdések tekintetében történő kiegészítéséről szóló jegyzőkönyvre[6] és különösen annak 2. cikkének első mondatára,

mivel:

(1) Az EK–Feröer szigetek Vegyes Bizottság állat-egészségügyi alcsoportjának 2005. szeptember 26-i brüsszeli ülésén a Feröer szigetek két kérését vitatták meg. Az első arra irányult, hogy közvetlenül Izlandról is váljék lehetővé a törzskönyvezett lófélék importja, ne pedig csak egy ilyen célra valamely tagállamban jóváhagyott állat-egészségügyi határállomáson keresztül, a harmadik országokból a Közösségbe behozott állatok állat-egészségügyi ellenőrzésére irányadó elvek megállapításáról, valamint a 89/662/EGK, 90/425/EGK és 90/675/EGK irányelvek módosításáról szóló, 1991. július 15-i 91/496/EGK tanácsi irányelv[7] 6. cikke szerint. A második arra irányult, hogy a Közösségen belüli mozgás szabályai szerint váljék lehetővé a törzskönyvezett lófélék mozgása a Feröer szigetek és a tagállamok között.

(2) A lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelv[8] 9. cikkével összhangban az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvben[9] meghatározott szabályokat kell alkalmazni.

(3) A Feröer szigetek kötelezte magát, hogy átülteti és alkalmazza az ezen határozat mellékletében meghatározott közösségi rendelkezéseket, és még ennek a határozatnak az elfogadása előtt –a 91/496/EGK irányelv A. mellékletében meghatározott építési és állatjólléti követelményekkel összhangban – létrehoz a jóváhagyott tórshavni állat-egészségügyi határállomáson egy olyan vizsgálóközpontot, amely alkalmas a közvetlenül Izlandról importált törzskönyvezett lófélék kezelésére.

(4) A Bizottság képviselői és a tagállamok szakértői egyetértettek abban, hogy a Feröer szigetek állat-egészségügyi helyzete lehetővé teszi az EK–Feröer szigetek Vegyes Bizottság 1/2001 számú határozatának javasolt módosítását.

(5) A takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendelet[10] 27. cikke új elveket állapít meg a hatósági ellenőrzések által okozott költségek fedezésére szolgáló illetékek vagy díjak beszedésére.

Ennek következtében helyénvalónak tűnik, hogy az 1/2001 számú EK–Feröer szigetek vegyes bizottsági határozatban érintett Közösségen belüli illetékekre történő hivatkozások is frissüljenek.

(6) Az ANIMO helyett egy új, TRACES nevű bejelentési rendszert vezettek be az élő állatok és állati eredetű termékek Európai Unióba történő importjára és az élő állatok Közösségen belüli mozgására vonatkozóan. A TRACES lehetővé teszi, hogy az állat- és népegészségügyért felelős illetékes hatóságok elektronikus úton cserélhessenek adatokat az élő állatok és az állati eredetű termékek importjáról és Közösségen belüli kereskedelméről.

Ennek következtében helyénvalónak tűnik, hogy az 1/2001 számú EK–Feröer szigetek vegyes bizottsági határozatban érintett információs rendszerre történő hivatkozások is frissüljenek.

(7) Az állat-egészségügyi alcsoport ezért ajánlotta, hogy ennek megfelelően módosítsák az 1/2001 számú EK–Feröer-szigetek vegyes bizottsági határozatot[11],

A KÖVETKEZŐKÉPPEN HATÁROZOTT:

1. cikk

Az EK-Feröer-szigetek Vegyes Bizottság 1/2001 számú határozata a következőképpen módosul:

(1) A 3. cikk helyébe a következő szöveg lép:

„3. cikk Ellenőrzések a harmadik országokból érkező élő állatokon

(1) A harmadik országokból érkező és Feröer szigeteki rendeltetési helyű élő állatok ellenőrzését a tagállamokban található állat-egészségügyi határállomásokon kell elvégezni a tagállamok állat-egészségügyi szolgálatainak, a Feröer szigetek hatóságainak nevében és megbízásából.

(2) Az előírt esetekben az integrált számítógépes állat-egészségügyi rendszert (TRACES) kell használni minden idevágó bejelentéshez.

(3) Minden Feröer szigetekre irányuló élőállat-behozatalt alá kell vetni a 91/496/EGK tanácsi irányelvben előírt állat-egészségügyi ellenőrzéseknek és az ezekre vonatkozó, megfelelő bizottsági határozatokban rögzített alkalmazási szabályoknak.

Ha az első bekezdésben említett ellenőrzések eredménye kielégítő, akkor az állat-egészségügyi hatóságok minden szállítmányhoz kiadnak egy közös állategészségügyi beléptető okmányt (KÁBO).

A vámszerveknek kell biztosítaniuk, hogy a 882/2004/EK európai parlamenti és tanácsi rendeletben meghatározott szükséges egészségügyi illetékek a vámtranzit művelet megkezdése előtt be legyenek fizetve.”

(2) Az 5. cikk helyébe a következő szöveg lép:

„5. cikk Az ellenőrzések finanszírozása

A Feröer szigetek vállalja, hogy díjak tekintetében a 882/2004/EK rendelet 27. cikkének rendelkezéseit alkalmazza a következő területeken:

- A 853/2004/EK rendelet[12] hatálya alá tartozó halászati termékek esetében a IV. melléklet V. fejezetében;

- Annak biztosítására, hogy a 96/23/EK tanácsi irányelvben[13] elrendelt ellenőrzéseket az akvakultúra-állatokon végrehajtották a IV. melléklet V. fejezetében;

- A harmadik országokból importált állati termékek esetében az V. melléklet I. fejezetében (hús) és III. fejezetében (más állati termékek);

- A harmadik országokból importált élő állatok esetében az V. melléklet V. fejezetében;

- A 90/425/EGK irányelv[14] hatálya alá tartozó akvakultúra-állatokon, állati eredetű termékeken és élő törzskönyvezett lóféléken elvégzett ellenőrzések fedezetéül a VI. mellékletben.”

(3) A 7. cikk helyébe a következő szöveg lép:

„7. cikk Információs rendszerek

(1) Amennyiben a közösségi rendelkezések előírják, a Feröer szigetek az integrált számítógépesített állat-egészségügyi rendszert (TRACES) használják arra, hogy értesítsék a tagállamokat az élő állatok vagy állati eredetű termékek mozgásáról vagy kereskedelméről.

A Feröer szigeteknek a rendszerben való részvételével kapcsolatos gyakorlati intézkedéseket a Bizottság és a Feröer szigetek tisztviselői rendezik el.

(2) A Feröer szigetek végrehajtja a 82/894/EGK tanácsi irányelvet[15], és részt vesz az állatbetegségek közösségi bejelentő rendszerében (ADNS).

A Feröer szigetek részvételével kapcsolatos gyakorlati intézkedéseket a Bizottság és a Feröer szigetek tisztviselői rendezik el.”

(4) A szöveg a következő 12a. cikkel egészül ki:

„12a. cikk Törzskönyvezett lófélék importja és mozgása

(1) A Feröer szigetek vállalja, hogy létrehoz a jóváhagyott tórshavni állat-egészségügyi határállomáson egy olyan vizsgálóközpontot, amely alkalmas a közvetlenül Izlandról importált törzskönyvezett lófélék kezelésére. A vizsgálóközpont létesítményei megfelelnek a 91/496/EK tanácsi irányelv A. mellékletében meghatározott építési és állatjólléti engedélyezési követelményeknek.

Az épületek felépítése előtt a Feröer szigetek illetékes hatóságai benyújtják a központ tervrajzát az Európai Bizottságnak megfontolásra és észrevételezésre.

Miután a megegyezés szerinti létesítmény felépült, a Feröer szigetek tájékoztatja a Bizottságot.

(2) A 3. cikk (1) bekezdésétől eltérve az Izlandról közvetlenül importált törzskönyvezett lófélék ellenőrzését az első bekezdésben említett vizsgálóközpontban kell elvégeznie a Feröer szigetek állat-egészségügyi szolgálatának a 91/496/EGK tanácsi irányelvvel és annak a 97/794/EK bizottsági határozatban[16] lefektetett alkalmazási szabályaival összhangban.

(3) A törzskönyvezett lóféléket a Feröer szigetek és a tagállamok között a 90/426/EGK tanácsi irányelv II. fejezetében meghatározott szabályok alapján és a 90/425/EGK tanácsi irányelvvel összhangban elvégzett ellenőrzést követően .”

(5) A 15. cikk a következő (4) bekezdéssel egészül ki:

„(4) Ezen határozat elfogadása előtt a Feröer szigetek az e határozat mellékletében meghatározott közösségi rendelkezéseket alkalmazza.

A Feröer szigetek e határozat közzététele után legkésőbb két héttel tájékoztatja a Bizottságot arról, hogy megtette a szükséges lépéseket ezeknek a rendelkezéseknek a végrehajtása érdekében. ”

(6) A határozat e határozat mellékletével egészül ki.

2. cikk Hatálybalépés

Ez a határozat az elfogadásának napján lép hatályba.

Kelt Brüsszelben, […]-án/-én.

a Vegyes Bizottság részéről az elnök

MELLÉKLET

Az 1/2001/EK határozat a következő melléklettel egészül ki:

„MELLÉKLET

A 15. cikkben említett jogszabályok:

(1) A Tanács 1990. június 26-i 90/425/EGK irányelve egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről (HL L 224., 1990.8.18., 29. o.)

(2) A Tanács 1990. június 26-i 90/426/EGK irányelve a lófélék mozgására és harmadik országból történő behozatalára irányadó állat-egészségügyi feltételekről (HL L 224., 1990.8.18., 42. o.)

(3) A Tanács 1990. június 26-i 90/427/EGK irányelve a lófélék Közösségen belüli kereskedelmét szabályozó tenyésztéstechnikai és származástani feltételekről (HL L 224., 1990.8.18., 55. o.)

(4) A Bizottság 1992. április 10-i 92/260/EGK határozata a törzskönyvezett lovak ideiglenes behozatalára vonatkozó állat-egészségügyi feltételekről és a szükséges állatorvosi bizonyítványokról (HL L 130., 1992.5.15., 67. o.)

(5) A Bizottság 1993. február 2-i 93/195/EGK határozata a lóverseny, lovassportrendezvények vagy kulturális események céljára szánt törzskönyvezett lovak ideiglenes kivitele utáni újrabehozatalára vonatkozó állat-egészségügyi feltételekről és a szükséges állatorvosi bizonyítványokról (HL L 86., 1993.4.6., 1. o.)

(6) A Bizottság 1993. február 5-i 93/196/EGK határozata a vágásra szánt lófélék behozatalára vonatkozó állat-egészségügyi feltételekről és a szükséges állatorvosi bizonyítványokról (HL L 86., 1993.4.6., 7. o.)

(7) A Bizottság 1993. február 5-i 93/197/EGK határozata a törzskönyvezett, valamint a tenyésztési és termelési célú lófélék behozatalára vonatkozó állat-egészségügyi feltételekről és a szükséges állatorvosi bizonyítványról (HL L 86., 1993.4.6., 16. o.)

(8) A Bizottság 1993. október 20-i 93/623/EGK határozata a nyilvántartott lóféléket kísérő azonosító okmány (útlevél) létrehozásáról (HL L 298., 1993.12.3., 45. o.)

(9) A Bizottság 1999. december 22-i 2000/68/EK határozata a 93/623/EGK bizottsági határozat módosításáról és a tenyésztésre és termelésre szánt lófélék megjelöléséről (HL L 23., 2000.1.28., 72. o.)

(10) A Bizottság 2004. január 6-i 2004/211/EK határozata a tagállamok által az élő lófélék, továbbá a lófélék spermájának, petesejtjeinek és embrióinak behozatalára feljogosított harmadik országok és azok részei jegyzékének megállapításáról, valamint a 93/195/EGK és a 94/63/EK határozat módosításáról (HL L 73., 2004.3.11., 1. o.)

(11) A Tanács 2004. december 22-i 1/2005/EK rendelete az állatoknak a szállítás és a kapcsolódó műveletek közbeni védelméről, valamint a 64/432/EGK és a 93/119/EK irányelv és az 1255/97/EK rendelet módosításáról (HL L 3., 2005.1.5., 1. o.)”

[1] HL L 53., 1997.2.22., 2. o. A legutóbb az 1/2006 (2006/561/EK) határozattal (HL L 221., 2006.8.12., 15. o.) módosított megállapodás.

[2] HL L 53., 1997.2.22., 2. o. A legutóbb az 1/2006 (2006/561/EK) határozattal (HL L 221., 2006.8.12., 15. o.) módosított megállapodás.

[3] HL L 46., 2001.2.16., 24. o. A 2/2005 (2006/13/EK) határozattal (HL L 8., 2006.1.13., 46. o.) módosított határozat.

[4] HL L 53., 1997.2.22., 2. o. A legutóbb az 1/2006 (2006/561/EK) határozattal (HL L 221., 2006.8.12., 15. o.) módosított megállapodás.

[5] HL L 305., 1999.11.30., 25. o.

[6] HL L 305., 1999.11.30., 26. o.

[7] HL L 268., 1991.9.24., 56. o. A legutóbb a 2006/104/EK irányelvvel (HL L 363., 2006.12.20., 352. o.) módosított irányelv.

[8] HL L 224., 1990.8.18., 42. o. A legutóbb a 2006/104/EK irányelvvel (HL L 363., 2006.12.20., 352. o.) módosított irányelv.

[9] HL L 224., 1990.8.18., 29. o. A legutóbb a 2002/33/EK irányelvvel (HL L 315., 2002.11.19., 14. o.) módosított irányelv.

[10] HL L 191., 2004.5.28., 1. o. A legutóbb az 1791/2006/EK tanácsi rendelettel módosított rendelet (HL L 363., 2006.12.20., 1. o.)

[11] HL L 46., 2001.2.16., 24. o. A 2/2005 (2006/13/EK) EK–Feröer szigetek vegyes bizottsági határozattal (HL L 8., 2006.1.13., 45. o.) módosított határozat.

[12] HL L 139, 2004.4.30., 55. o.

[13] HL L 125., 1996.5.23., 10. o.

[14] HL L 224., 1990.8.18., 29. o.

[15] HL L 378., 1982.12.31., 58. o.

[16] HL L 323., 1997.11.26., 31. o.